Både de dræbte og de tiltalte er svenske statsborgere, og ingen af personerne har tilknytning til Herlev. De fem bandemedlemmer er desuden tiltalt for et drabsforsøg.

Det er uvist, hvordan de fem forholder sig til tiltalen.

Det var to svensk-somaliere på 21 og 23 år, der 25. juni blev likvideret af adskillige skud, mens de sad i en bil i Herlev.

Læs også : To bandemedlemmer skuddræbt i Danmark: Ny video hylder gerningsmændene

Svenske bander

Ifølge DR’s oplysninger var den ene et ledende medlem af den kriminelle gruppe Shottaz, der har sit udspring i Stockholm-forstaden Rinkeby.

Gruppen Shottaz har de seneste år ligget i en blodig konflikt med en anden bande, der går under navnet Dödspatrullen – Dødspatruljen – fra samme område.

Efter dobbeltdrabet flygtede gerningsmændene i en Audi, der senere blev fundet brændt af i Nærum i Nordsjælland.

I bilen fandt politiet en automatriffel af typen AK-47 og en pistol.

Retten i Glostrup indleder sagen den 10. august. Der er sat otte retsdage af til sagen.

Læs også : 24-årig svensker udleveret til Danmark i sag om dobbeltdrab